Jakob Axel Nielsen får næppe tid til at sætte sig til rette på ministertaburetten, førend han skal i gang med arbejdet som transportminister. - Giv mig nu lige en uges tid til at sætte mig ind i ministeriet. Jeg tror ikke, det er her på Amalienborg Slotsplads, at man skal komme med politiske programerklæringer 15 minutter efter, at man har været ved dronningen, sagde Jakob Axel Nielsen tidligere idag til Ritzau. Men det bliver der ikke meget tid til. De omstridte sager fra SAS ender nemlig på hans bord inden længe. SF meddeler i en pressemeddelelse idag, at de har kaldt transportministeren i samråd, hvor ministeren skal redegøre for sagen om de 2 ulykker. Også trafikudvalgsformanden Jørgen Damgaard Larsen vil have ministeren til at kigge på sagen.

Opsummering:
Jakob Axel Nielsen får sin sag for. Sagen om de omstridte Dash-400 fly og SAS&#39;s to nødlandinger ender på hans bord.